लगातार मिल रही थीं धमकियां; ऑफिस और घर पर तैनात रहेंगे पुलिसकर्मी
Ashoke Pandit Police Protection Update72 हूरें के प्रोड्यूसर अशोक पंडित को सुरक्षा दी गई है। आज यानी 7 जुलाई को उनकी फिल्म रिलीज हुई है। मुंबई पुलिस की तरफ से उनके घर और ऑफिस की सुरक्षा बढ़ाई है। वहां पुलिसकर्मी तैनात रहेंगे। अशोक पंडित ने महाराष्ट्र के सीएम एकनाथ
72 हूरें के प्रोड्यूसर अशोक पंडित को सुरक्षा दी गई है। आज यानी 7 जुलाई को उनकी फिल्म रिलीज हुई है। मुंबई पुलिस की तरफ से उनके घर और ऑफिस की सुरक्षा बढ़ाई गई है। वहां 24 घंटे पुलिसकर्मी तैनात रहेंगे।
अशोक पंडित ने महाराष्ट्र के सीएम एकनाथ शिंदे, डिप्टी सीएम देवेंद्र फडणवीस और मुंबई पुलिस कमिश्नर को पत्र लिख कर सिक्योरिटी देने का अनुरोध किया था। पुलिस और प्रशासन ने उनकी बात मानते हुए उन्हें सुरक्षा प्रदान कर दी है।
अशोक ने कहा कि उन्हें काफी दिनों से जान से मारने की धमकियां मिल रही थीं। सिक्योरिटी मिलने पर उन्होंने राज्य सरकार और पुलिस प्रशासन का आभार जताया है।
अशोक ने पुलिस प्रशासन का शुक्रिया अदा किया
अशोक ने एक वीडियो शेयर कर कहा- आज हमारी फिल्म 72 हूरें रिलीज हुई है। फिल्म को लेकर हर जगह से शानदार रिस्पॉन्स मिल रहा है। इसी बीच मैंने सुना है कि मेरे घर और ऑफिस पर सुरक्षा बढ़ाई गई है। मुझे पर्सनली भी सिक्योरिटी दी गई है। मुझे काफी दिनों से जान से मारने की धमकियां मिल रही थीं। सोशल मीडिया पर अब्यूजिव कमेंट भी मिल रहे थे।
धमकियां उन लोगों की तरफ से मिल रही हैं जो आतंकवाद को सपोर्ट करते हैं। मैं ऑडियंस से अपील करता हूं कि वे बड़ी संख्या में जाकर फिल्म को सपोर्ट करें। हमने ये फिल्म आतंकवाद के खिलाफ आवाज उठाने के लिए बनाई है।
अशोक पंडित को सिक्योरिटी देने की नौबत क्यों आई?
दरअसल अशोक पंडित की फिल्म 72 हूरें को लेकर विवाद है कि फिल्म किसी खास धर्म को टारगेट करने के लिए बनाई गई है। फिल्म में दिखाया गया है कि कैसे लोगों को 72 हूरों का लालच दिखाकर आतंकवादी बनाते हैं।
उन्हें सुसाइड बॉम्बर बना कर मासूम लोगों को मारने के लिए बरगलाते हैं। हालांकि ये 72 हूरों का कॉन्सेप्ट इस्लामिक ट्रेडिशन से रिलेटेड है, इसलिए मेकर्स पर आरोप लग रहे हैं कि उन्होंने भावनाओं को आहत करने के लिए ये फिल्म बनाई है।
हम देखते हैं कि जब भी सेंसिटिव मुद्दों पर फिल्में बनती हैं तो इसको लेकर कहीं न कहीं विवाद जरूर होता है। भारत जैसे देश में लोग धर्म को लेकर काफी संवेदनशील रहते हैं।
अशोक ने कहा- बम जाति धर्म देख कर नहीं फटता
जब दैनिक भास्कर ने अशोक पंडित से इस संबंध में सवाल किया तो उन्होंने कहा कि उनकी ये फिल्म 72 हूरें किसी पंथ या समुदाय के खिलाफ नहीं है।
अशोक ने कहा कि इस फिल्म से सिर्फ उन लोगों को दिक्कत होगी जो आतंकियों को सपोर्ट करते हैं। जिन लोगों की इससे दुकान चलती है, ये फिल्म उन्हें कटघरे में जरूर खड़ा करेगी। जो लोग आतंकवाद के खिलाफ होंगे उन्हें ये फिल्म बिल्कुल पसंद आएगी।
अशोक ने कहा कि इस वक्त पूरी दुनिया आतंकवाद से पीड़ित है, इसलिए कोई फिल्म मेकर इस विषय पर फिल्म बनाता है तो सभी को इसका सपोर्ट करना चाहिए। अगर बम फटता है तो वो जाति धर्म देख कर नहीं फटता है। इससे नुकसान पूरी मानवता का होता है।